
CONSILIUL LOCAL
H O T Ă R Â R E

- privind desemnarea reprezentanţilor Consiliului Local Boldeşti-Scăeni în Comisia pentru evaluarea  şi asigurarea calităţii educaţiei în unităţile din învăţământul preuniversitar de stat cu personalitate juridică de pe raza oraşului Boldești-Scăeni
Analizând proiectul de hotărâre înregistrat sub nr.141/9.10.2025 privind desemnarea reprezentanţilor Consiliului Local Boldeşti-Scăeni în comisia pentru evaluarea  şi asigurarea calităţii educaţiei în unităţile din învăţământul preuniversitar de stat cu personalitate juridică de pe raza oraşului Boldești-Scăeni, inițiat de primarul orașului;

Având în vedere:

- referatul de aprobare nr.16853/9.10.2025;

- raportul de specialitate întocmit de compartimentul de resort, înregistrat sub nr. 16854/9.10.2025;


- Hotărârea Consiliului Local nr. 126/23.09.2025 pentru modificarea Hotărârii Consiliului Local nr. 160/26.11.2024 privind organizarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul școlar  2025-2026;

- dispoziţiile art. 234 din Legea nr.198/2023 a învățământului preuniversitar;


- avizul secretarului general, înregistrat sub nr.16855/9.10.2025;
- avizul comisiei de specialitate nr. 2 – administrarea domeniului public şi privat, gestionarea serviciilor de interes local;
În temeiul prevederilor art. 129 alin. (2) lit. d), alin. (7) lit. a),  art. 139 şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare;

Consiliul Local al oraşului Boldeşti-Scăeni, întrunit în ședința publică ordinară în data de 23.10.2025, adoptă prezenta hotărâre:

Art.1. Se desemnează reprezentaţii Consiliului Local Boldeşti-Scăeni în comisia pentru evaluarea  şi asigurarea calităţii educaţiei în unităţile din învăţământul preuniversitar de stat cu personalitate juridică de pe raza oraşului Boldești-Scăeni, astfel:


- în comisia de la nivelul Liceului Tehnologic „Teodor Diamant” oraș Boldeşti-Scăeni, domnul Tănăsescu Stelian Horaţiu;
- în comisia de la nivelul Şcolii Gimnaziale „Mihai Viteazul” oraș Boldeşti-Scăeni, doamna Cioc Rodica;
Art.2. Pe data adoptării prezentei, Hotărârea Consiliului Local nr. 174/18.12.2024 îşi încetează aplicabilitatea.
Art.3. Prezenta hotărâre se comunică unităţilor din învăţământul preuniversitar de stat cu personalitate juridică de pe raza oraşului și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

